Dan Păltinişanu stadionas

Dan Păltinişanu stadionas – įvairios paskirties stadionas Timišoaroje, Rumunijoje. Daugiausiai naudojamas futbolo varžyboms, talpina 32 972 žiūrovus. Jame namų rungtynes žaidžia FC Timișoara. Stadionas pavadintas legendinio futbolininko Dan Păltinişanu (1951–1995), kuris per 10 metų klube sužaidė 271 rungtynes, vardu. Jis pelnė labai svarbius įvarčius UEFA taurės kvalifikacijoje prieš Celtic ir Atlético Madrid klubus. Istorija Stadione yra žaidusi Rumunijos rinktinė. Pirmosios rungtynės įvyko 1983 m. kovą prieš Jugoslavijos rinktinę. Draugiškas rungtynes laimėjo svečiai 0–2. Stadionas tuo metu vadinosi 1 Mai. Klubo prezidentas, Gheorghe Chivorchian, yra pasiūlęs pastatyti naują stadioną, kuris talpintų 50 000 žiūrovų. Po renovacijų 2002 ir 2008 m. siekiant surengti UEFA Čempionų lygos varžybas yra vienas moderniausių šalies stadionų. Nuorodos Stadiono nuotrauka Archyvuota kopija 2016-03-04 iš Wayback Machine projekto.